فیروز نادری

فیروز مایکل نادری (; ۵ فروردین ۱۳۲۵ – ۱۹ خرداد ۱۴۰۲) اتا ایرانی-آمریکایی دانشمند بی‌یه که ناسا دله دیّه و خورشیدی منظومه ِاکتشافاتِ گروه ره ریاست کرده. وه فوریهٔ ۲۰۱۶ بازنشست بئی بی‌یه. فیروز نادری  ۱۹ خرداد ۱۴۰۲ بمرده.

 زندگی و تحصیلات 
فیروز نادری ۵ فروردین ۱۳۲۵ شمسی، شیراز دله دنیا بموئه.https://www.tappersia.com/firouz-naderi/ https://iranians.kodoom.com/en/firouz-naderi/ وه ایران دله مدرسه شی‌یه و آمریکا دله شه لیسانس ره برقِ رشته دله بئیته و آیووا دونشگاه جه مدرک بیته. سال‌های ۱۹۷۲ و ۱۹۷۶ جنوبی کالیفرنیای دونشگاه دله هم شه فوق لیسانس و دکترا ره بئیته. ونه درس تموم بیّه په، وردگرسته ایران و ات‌که شاهِ دوره، ایران دله ماهواره‌ئون سر کار هکرده.

دکتر نادری دین و خدا ره قبول نداشته ولی اتی معنوی ماوراءالطبیعه ره باور داشته.

مه ۲۰۲۳ آقای نادریِ قلب دکته و ونه نبض هرستا و وه که اِستا بی‌یه، دکته و ونه کله بخرده دیفار ره و گردن بجیر فلج بیّه و ونه نخاع آسیب بدی‌یه. عمل هکرده و گتنه تا پنج-شیش ماه کشنه که ونه وضع بتتر بوو. ولی ۹ ژوئن ۲۰۲۳، سن ۷۷ سالگی جه بمرده.

 منابع 

رج:شیراز گت آدمون
رج:ایران فیزیکدون